Hei! Olen Gregg Ellis -
Catch The Fire -seurakunnasta Orlandosta Floridasta.
Olemme osa Catch The Fire -liikettä, -
joka syntyi Toronton herätyksestä useita vuosia sitten.
Olemme innoissamme Jumalan työstä maailmalla herätyksen saralla.
Vaimoni ja minä olemme puhuneet -
perinnöstä ja perinnön jättämisestä.
Arvostimme Catch The Fire -liikkeessä sitä, -
että John ja Carol Arnott olivat todella kiinnostuneita -
herätyksen perinnön jatkumisesta.
Eivät tahtoneet, että herätys pysähtyy heihin.
Monesti nykypäivän kristittyjen uskovien ja johtajien kulttuurissa -
palvelutyöt kasvavat, joskus hyvin suuriksikin.
Ne keskittyvät yhden henkilön ja hänen maineensa ympärille.
Niinpä monta kertaa perintö loppuu, -
kun henkilö poistuu.
Mielestäni oli tärkeää, että John ja Carol Arnott -
halusivat herätyksen jatkuvan vielä silloinkin, kun heitä ei enää ole.
Se on minusta huikeaa. On ilmiömäistä, -
että heitä kiinnostaa herätyksen perinnön jatkuminen.
Tahdon seuraavaksi tässä jaksossa puhua perinnöstä -
varttuneelle sukupolvelle.
Vaimolleni ja minullekin alkaa jo tulla vuosia.
Olemme etsineet herätystä jo lukuisia vuosia.
Vietimme aikaa Brownsvillen herätyksessä Pensacolassa.
Pensacolan herätyksen avainhahmoista osa -
on jo muuttanut ajasta ikuisuuteen.
Olemme viettäneet aikaa myös Torontossa.
Heistäkin moni on jo aika iäkäs.
Tahdon puhua varttuneelle ikäpolvelle, -
miten jatkaa perintöä vanhalle sukupolvelle.
Anteeksi. Nuorelle sukupolvelle.
Tahdon viedä teidät Jes. 46:4:ään.
"Teidän vanhuuteenne asti minä olen sama, -
hamaan harmaantumiseenne saakka minä kannan; -
niin minä olen tehnyt, -
ja vastedeskin minä nostan, minä kannan ja pelastan."
Se on Jumalan malli perinnölle. Se on mahdollinen kaikenikäisenä.
Perintöä voi jatkaa kaikenikäisenä.
Ei ole liian myöhäistä alkaa varmistaa, että perintö jatkuu.
Yksi asia, jonka te varttunut ikäpolvi -
voitte minun nähdäkseni tuoda yhteiseen pöytään, -
on kokemus.
On olemassa kokemus, joka tulee iän myötä.
Nuorilla on paljon intoa.
Heillä on paljon energiaa ja aikaa.
Viime jaksossa kerroin nuorista miehistä, -
jotka ovat ulkona kaduilla. He ovat nuoria ja energisiä.
He voivat mennä ulos myöhään illalla, keskiyöllä.
He voivat kävellä kaduilla, palvella ja jakaa evankeliumia -
kadotetuille, jotka ovat ulkona kaduilla.
Minun iässäni ulos meneminen keskiyöllä -
on jo hieman raskasta ja stressaavaa.
Mutta silti minullakin on asioita, joilla voin osallistua herätykseen -
ja auttaa herätyksen perintöä jatkumaan.
Ps. 37:25:ssä sanotaan: -
"Olen ollut nuori ja olen vanhaksi tullut, -
mutta en ole nähnyt vanhurskasta hyljättynä -
enkä hänen lastensa kerjäävän leipää."
Tässä Daavid sanoo: -
"Olin joskus nuori. Täynnä energiaa ja taistelutahtoa. Mutta nyt olen vanha.
Silti Herra ei ole kertaakaan hylännyt minua. Hän on yhä kanssani.
Vuosia sitten saamani voitelu ei ole lakannut. Minulla on se yhä.
Fyysisesti voi tuntua eläkeläiseltä, -
mutta Jumala ei eläköidy ikinä."
Kokemus tulee iän myötä.
Sitä teillä on tarjottavana.
Olette elämänne aikana oppineet ja kokeneet asioita, -
joita nuoret eivät ole oppineet ja kokeneet.
Saarnaajan kirjassa sanotaan, ettei auringon alla ole mitään uutta.
Muistan kuulleeni nuorten sanovan: -
"Tämä on uutta Jumalan työtä."
Saarnaajan jae tulvahti sydämeeni.
"Ei se taida olla mitään uutta. Me emme vain ole nähneet sitä."
Varttunut ikäpolvi on nähnyt asioita.
Olette nähneet ja kokeneet asioita.
Elämme nyt sellaista aikaa ja ajanjaksoa, -
jossa Brownsvillen herätys on loppunut.
Asiat eivät ole niin kuin ne olivat Torontossa 1990-luvulla.
Azuza-kadun herätys Kaliforniassa on laantunut.
Nuoremmista monet eivät tiedä, mikä se on ja mistä siinä on kyse.
He eivät tiedä, millaisia Jumalan voimallisen liikkeen kokemuksia -
on ollut eri puolilla maailmaa.
Ihmiset ovat vain kävelleet kadulla, -
ja heidän ylleen on langennut voitelu ja tunne, -
että heidän pitää sopia asiansa Jumalan kanssa -
ja selvittää, mikä on tämä kaipuu sydämessä laittaa asiat kuntoon.
He ovat menneet poliisiasemalle, -
koska heille on tullut niin voimakas synnintunto.
Ne ovat suuria Jumalan liikkeitä.
Voimme joko palata historiaan -
ja antaa historioitsijoiden kirjoittaa siitä kirjoja -
tai voimme antaa perinnön virrata nuoriin.
Toinen asia, joka varttuneella sukupolvella on -
ja joka minusta olisi nuorille tosi hyödyllinen, on kypsyys.
Kuten aiemmin sanoin, nuoret ovat innokkaita.
Usein he haluavat hypätä mukaan molemmilla jaloilla.
Eivät ajattele ennen kuin toimivat.
Joskus he joutuvat sen vuoksi huomattaviin ongelmiin.
Joel 2:28:ssa sanotaan, -
ehkä muistattekin: -
"Näitten jälkeen minä olen vuodattava Henkeni kaiken lihan päälle".
Kaikkien, myös vanhojen.
"...ja teidän poikanne ja tyttärenne ennustavat, -
vanhuksenne unia uneksuvat, nuorukaisenne näkyjä näkevät."
Mielenkiintoista. Herra sanoi, että vanhukset uneksuvat unia -
ja nuoret näkevät näkyjä.
Profeetallisuudessa -
unien ja näkyjen välillä on tärkeä ero.
Unien uneksiminen edellyttää kypsyyttä ja ymmärrystä.
Unen tulkitseminen edellyttää hieman harjaantumista.
Unet eivät usein ole selviä. Ne ovat täynnä symboliikkaa.
Se edellyttää jotakuta, joka on saanut harjoitusta, -
viettänyt aikaa Sanassa ja hankkinut kypsyyttä, -
niin ettei sillä edistetä omaa etua.
Raamatussa sanotaan, että vanhukset unia uneksuvat.
Nuoret eivät. He näkevät näkyjä.
Miksi? Koska näky on yleensä melko selvä ja suoraviivainen.
Kun Joosef oli Marian kanssa, -
Joosef näki näyn, joka käski: "Ottakaa lapsi ja menkää Egyptiin.
Pakene perheesi kanssa Egyptiin, sillä Herodes haluaa tappaa lapsen."
Sillä kerralla Joosef näki näyn. Hän oli nuori mies.
Monet meistä varttuneimmista alkavat uneksia unia.
Siihen liittyy kypsyys.
Meidän pitää myös olla äitejä ja isiä.
Nuorempi sukupolvi kaipaa isiä ja äitejä.
Ei vain fyysisiä äitejä ja isiä.
Kuten monet teistä tietävät, tämä on isätön sukupolvi.
Monet nuoret ovat varttuneet yksinhuoltajaperheissä.
Osalla ei ollut isää, osalla äitiä. Osalla ei ollut kumpaakaan.
Heidän sydämensä huutavat jotakuta, -
jolta saisi viisautta ja voitelua.
Joka kertoisi kokemuksistaan, ettei tarvitsisi kokea samoja asioita.
Mal. 4:6:ssa sanotaan: -
"Ja hän on kääntävä jälleen isien sydämet lasten puoleen -
ja lasten sydämet heidän isiensä puoleen, -
etten minä tulisi ja löisi maata, vihkisi sitä tuhon omaksi."
En tiedä sinusta, mutten tahdo maahani kirousta.
Haluan, että maani ja asuinalueemme virtaa ja menestyy.
Haluan, että Jumalan voitelu paikkakunnalla kasvaa.
Haluan, että valo vahvistuu ja pimeys heikkenee.
Usein kaupungeissamme huomaa, että pimeys kasvaa -
ja valo hämärtyy.
Haluamme muuttaa sen.
Malakian kirjassa sanotaan, -
että jos isät kääntävät sydämensä lapsiensa puoleen -
ja antavat lasten kääntää sydämensä isien puoleen, se on avainasia.
Tästä on hieno esimerkki Raamatussa Esterin kirjassa, -
jossa varttunut sukupolvi ohjasi nuorta sukupolvea.
Se on kertomus Esteristä edelläkävijänä.
Kuningas huomasi hänet.
Läpi prosessin Esterin kertomuksessa -
näkee, kun vihollinen yrittää hyökätä ja tuhota.
Se oli laatinut juonensa ja suunnitelmansa.
Mielenkiintoista oli, että Ester oli hyvin nuori.
Hän oli hyvin naiivi.
Hän ei tiennyt, mikä oli oikea protokolla ja muuta.
Hänellä oli varttuneemmasta sukupolvesta joku, -
joka opasti ja neuvoi häntä -
ja kertoo hänelle, miten voittaa kuninkaan sydän.
Se oli hänen setänsä Mordokai.
Mordokai antoi Esterille yksityiskohtaisia strategioita.
"Näin sinun tulee tehdä seuraavaksi."
Ester teki niin. Sitten hän sai lisää ohjeita.
Se kertoo hyvin, miten isän sydän kääntyy lasten puoleen ja päinvastoin.
Tässä Mordokai neuvoi Esteriä.
Ester oli se, joka toimi ja meni eteenpäin.
Samaan aikaan Mordokai antoi kulissien takana jumalista viisautta -
ja neuvoja, miten edetä.
Hienoa oli, että Esterin sydän oli kääntynyt Mordokaita kohti.
Nuori Ester tunnisti, ettei hän pärjää omin voimin.
Ettei hän tiennyt kaikkea.
Että hän tarvitsee neuvoja ja viisautta tältä sukupolvelta, -
varttuneelta sukupolvelta.
Eräs hyvin profeetallinen mies, Bob Jones, -
sai näyn noin 20 vuotta sitten.
Hän näki näyn miljardin ihmisen sielun sadonkorjuusta, -
jonka Herra lähettäisi kautta maailman.
Yli miljardi ihmistä tulisi tuntemaan Herran.
Näyn aikana hän sanoi Herralle: "Haluan olla osa sitä.
Vaikka voisin vain -
palvella yhtä ihmistä ja todistaa yhdelle -
ja siten osallistua miljardin sielun sadonkorjuuseen, olisin onnellinen.
Herra sanoi hänelle:
"Ei, Bob. Haluan, että teet näin.
Herätä vanhempi sukupolvi. Yli 50-vuotiaiden sukupolvi.
Pyydä heitä auttamaan -
Jumalalle antautuneiden nuorten radikaalien uskovien liikettä.
Tukemaan ja kannattamaan sitä -
emotionaalisesti ja taloudellisesti. Antaen jumalisia neuvoja.
Ei arvostellen ja tuomiten.
Ei sanoen: "Ei onnistu. Ette pysty."
Vaan antaen jumalista viisautta ja ymmärrystä, -
miten radikaali sukupolvi voi edetä.
Sen Herra näytti Bob Jonesille yli 20 vuotta sitten.
Uskon, että se on yhä tänäänkin Jumalan sydämen tahto, -
Isä, Jumalan sydän varttuneelle sukupolvelle: -
Ei antaa vain nuorten hoitaa kaiken, -
vaan aktiivisesti osallistua siihen itsekin.
Minulla on muutama käytännön ehdotus, -
miten me jo varttuneemmat voimme rohkaista ja auttaa nuoria.
Ensimmäinen on olla itse antautunut Jumalan rakastaja.
Nuoret etsivät aitoutta. Heitä kyllästyttää teeskentely.
Heitä kyllästyttää uskonto.
Samoin ihmiset, jotka ovat sunnuntaiaamuna yhdenlaisia -
ja loppuviikon toisenlaisia.
He haluavat nähdä aitoja, antautuneita Kristuksen rakastajia.
Ensimmäinen asia, jolla voimme tukea nuorta radikaalia sukupolvea, -
joka haluaa maailman pelastuvan, on se, että me jo varttuneempina -
voimme sytyttää rakkauden uudelleen.
Ei olla sellainen seurakunta, josta Ilmestyskirja puhuu, -
että olemme kadottaneet ensirakkautemme.
Palataan ensirakkauteen.
Nuorena uskovana, kun olin juuri tullut uskoon, -
uppouduin tuntikausiksi Raamattuun.
Luin ja lumouduin Mooseksesta -
ja kaikesta, mitä Israelin lapsille tapahtui siihen aikaan.
Näin sen, ja se oli voimallista aikaa elämässäni.
Muistan kaivautuneeni sanaan.
Mutta tuntuu, että mitä kauemmin olen vaeltanut Herran kanssa, -
ne asiat, jotka innostivat minua alussa, -
tuntuvat nyt vanhoilta ja kuluneilta.
Mutta Jumalan Sana ei ikinä vanhene.
Sitä ei voi oppia läpikotaisin, osasipa sitä miten syvällisesti tahansa.
Kuulin kerran jutun Kenneth Copelandilta.
Hänen oppi-isänsä oli Kenneth Hagin. Vietti paljon aikaa hänen kanssaan.
Kenneth ja Gloria Copeland -
menivät yhtenä iltana syömään Hagineille.
Syötyään he menivät olohuoneeseen.
Kenneth Hagin potkaisi kengät pois jaloistaan, -
istuutui ja katsoi Kenneth Copelandia ja sanoi: "No niin!
Kerro kaikki, mitä olet oppinut uskossa vaeltamisesta -
ja uskosta, jonka Jumala on sinulle näyttänyt.
Olen sieni, joka imen kaiken, mitä sinulla on kerrottavana."
Kenneth Copeland oli ällikällä lyöty.
"Hetkinen. Mikä minä olen? Sinä olet minun oppi-isäni.
Sinä olet minun esikuvani, jota katson ylöspäin."
Kenneth Haginin ajatus oli: "Ei väliä, miten vanha olen.
En ole liian vanha oppimaan ja saamaan lisää."
Rohkaisen teitä uskovina etsimään sitä.
Te varttuneemmat, pyrkikää saamaan lisää ja täyttymään.
Älkää tyytykö vain turruttamaan mieltänne.
Usein kun me vanhenemme, hidastamme hieman -
ja alamme turruttaa itseämme katselemalla televisiota -
tai seuraamalla tiiviisti talousuutisia tai urheilutuloksia.
Käytämme siihen paljon aikaa.
Mutta Jumala haluaa meidän muuttavan sen.
Kaikki eivät viihdy tv:n ääressä vaan kaipaavat aktiivisuutta.
Monet miehet alkavat työuran jälkeen pelata golfia.
Meillä Floridassa on paljon eläkkeelle jääneitä.
Heitä on tullut kaikkialta maailmasta.
Miksi? Koska kaikkialla Floridassa on lukuisia golfkenttiä.
Varttunut sukupolvi käy pelaamassa golfia.
Älkää käsittäkö väärin. En väitä, että nämä asiat ovat pahoja.
Tarkoitan, ettei meidän pidä uppoutua sellaisiin asioihin, -
jotka vain vievät huomiotamme ja aikaamme, -
niin ettemme ehdi rohkaista ja innostaa nuoria.
Niin perintö syntyy.
Kerron esimerkin.
Minua ällistyttää eräs asia John Arnottissa.
Pidän häntä modernin herätyksen yhtenä isänä.
He olivat Torontossa 1990-luvun alussa. Puhkesi herätys.
Voitelu virtasi ja jatkoi virtaamistaan vuosi toisensa jälkeen.
Viime aikoina -
olen käynyt kuuntelemassa eri paikoissa, -
joissa John ja Carol Arnott puhuvat.
Tässä eräänä päivänä joku sanoi, että John Arnott on 79- tai 80-vuotias.
Tajuntaani iski, että hän on samanikäinen kuin isäni.
Samanikäinen kuin monet muut miehet, jotka tunnen.
Kun seuraan heitä, -
monet vain istuvat, -
ovat ikävystyneitä ja yrittävät keksiä jotain puuhaa.
Ehkä ottavat nokosia ja muuta, mutta ei John.
John Arnott matkustaa yhä ympäri maailmaa 8-kymppisenä.
Hän yhä puhuu nuoremmalle sukupolvelle.
Hän tulee lähiaikoina Orlandoon.
Siellä on Jeesus-koulu.
Michael Koulianos pitää koulua, jonka nimi on Jeesus-koulu.
Siellä on nuoria miehiä ja naisia, jotka ovat radikaaleja Jumalan asioissa -
ja haluavat oppia lisää. Niinpä he tulevat tähän kouluun Orlandoon.
He hankkivat koulutusta, jotta heidät voidaan evankelioimaan.
Jotta he oppivat, mitä on vaeltaa Jeesuksen tavoin.
Ja 79-vuotias John Arnott lähtee mukavuusalueeltaan -
ja kotoaan, jossa hän voisi vain istua nojatuolissa ja jättää työt nuoremmille.
Hän matkustaa Orlandoon -
vain puhuakseen yhtenä päivänä Jeesus-koulussa, -
jotta hän voi jakaa herätyksen sydäntä näille nuorille.
Minusta se on vaikuttavaa. Sitä meidän varttuneempien -
täytyy katsoa ja kysyä: "Mitä me voimme tehdä?
Miten voimme rohkaista -
ja auttaa nuoria pääsemään täyteen potentiaaliinsa Jumalan kutsussa?"
Emme löydä sitä lukemalla sanomalehtiä -
ja pysymällä ajan tasalla talousuutisista.
Jumala haluaa meidän aktivoivan mielikuvitustamme kaikenikäisinä, -
mitä keinoja on rohkaista nuoria.
Läheinen naispuolinen ystäväni, vaimoni, sanoi kerran: -
"Käveleminen on paljon helpompaa kuin juokseminen.
Juokseminen edellyttää tarkoitusta." Hyvin sanottu.
Käveleminen ei ole kovin vaikeaa. Sitä ei tarvitse liiemmin miettiä.
Juokseminen taas vaatii usein tarkoituksen, näyn ja päämäärän.
Rohkaisen teitä varttuneena ikäpolvena -
juoksemaan kisan maaliin asti, kuten Paavali kirjoitti.
Hän ei tyytynyt vain hidastamaan ja kävelemään maaliin.
Hän halusi jättää juoksuradalle kaikkensa.
Haluan rohkaista teitä. Se on sydämeni.
Minussa on virinnyt tuli uudelleen hiljattain. "Haluan juosta."
Haluan viettää loput päiväni juosten Hänen perässään ja rohkaisten.
En ole yhtä energinen kuin nuoremmat, -
mutta voin antaa heille neuvoja ja kertoa kokemuksia.
Kokemuksen tuomaa tietoa Jumalan työstä -
ja siitä, mitä Hän voi vielä tehdä. "Tee se uudelleen, Jumala."
Vielä yksi asia: Voit aloittaa siitä, missä olet.
Saatat sanoa: "En taida tuntea -
montaakaan tällaista innokasta radikaalia nuorta."
Aloita siitä, missä olet. Meidän kaupungissamme -
olemme käyneet paikallisessa koulussa.
Lähellä on yksi, jossa köyhyysaste -
on noin 85 prosenttia.
Se tarkoittaa, että koulun oppilaista yli 85 prosenttia -
elää alle köyhyysrajan.
Heidän perheensä elää joko köyhyysrajalla tai sen alapuolella.
Jotkut ovat jopa kodittomia.
Yhteisössämme asuu paljon maahanmuuttajia, -
jotka ovat asettuneet kaupunkiimme -
ja laittaneet lapsensa kouluihimme. Olemme luoneet yhteyksiä kouluihin -
ja kysyneet: "Miten me voisimme auttaa?"
Tahdon rohkaista teitä siihen. Etsikää yhteisöstä joku, jota rakastaa.
Kiitos.
Hei! Olen Gregg Ellis Catch the Fire -seurakuntaverkosta, -
tarkemmin sanottuna Orlandosta Floridasta.
Tahdon puhua teille Taivas TV7 -kanavasta -
ja siitä, miten voitte tukea sitä.
Jes. 61:ssä sanotaan: "Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta".
Kun Jeesus luki kohdan temppelissä, ihmisten silmät avautuivat.
Me voimme tuoda vapauden vangituille.
Kun ihminen on vangittu ja kahleissa, -
hän usein sulkeutuu itseensä ja eristäytyy kotiin.
Hän ei tule sinne, missä me uskovat voisimme tavoittaa hänet.
Silloin Taivas TV7 astuu kuvaan.
TV7 pystyy toteuttamaan Jes. 61:ssä kuvatut asiat: -
käyttämään voitelua niin, että särjettyjä sydämiä sidotaan -
ja vangeille julistetaan vapautusta.
Tule mukaan työhön -
ja tue Taivas TV7 -kanavaa taloudellisesti, -
sillä se tekee hienoa työtä.
Sen kautta Jumalan Henki pääsee toimimaan.
Suomennos: Marianne Tenetz